b'\n_START_ARTICLE_\nNivelliomorpha\n_START_SECTION_\nUtseende\n_START_PARAGRAPH_\nEn noks\xc3\xa5 liten, avlang, r\xc3\xb8d trebukk, dekkvingene kan v\xc3\xa6re mer eller mindre svarte. Oversiden er ganske blank og tett og kraftig punktert. Antennene er tynne og litt kortere enn kroppen. Pronotum er avrundet firkantet, dekkvingene jevnbrede eller litt avsmalnende bakover, sprikende i spissen, de bakerste barkkroppsleddene stikker ut bak dekkvingene. Beina er middels lange, l\xc3\xa5rene slanke.\n_START_SECTION_\nLevevis\n_START_PARAGRAPH_\nDe aller fleste blomsterbukkene har larver som lever i d\xc3\xb8d ved, men det finnes ogs\xc3\xa5 enkelte som lever i urter, i nedfalne kongler etc. Denen arten utvikler seg muligens p\xc3\xa5 tr\xc3\xa6r i poppelslekten (Populus). Utviklingen tar gjerne to \xc3\xa5r. De voksne billene, som oftest er aktive midt p\xc3\xa5 sommeren, bes\xc3\xb8ker gjerne blomster, s\xc3\xa6rlig skjermplanter og andre planter med hvite, \xc3\xa5pne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.\n_START_SECTION_\nUtbredelse\n_START_PARAGRAPH_\nArten er utbredt i Kina.'